ai4bharat/Pralekha huggingface dataset:
ప్రధాన మంత్రి కార్యాలయం
ఆంఫన్ తుపాను బాధిత ఒడిశాలో ప్రధానమంత్రి ఏరియల్ సర్వే; రూ. 500 కోట్ల ఆర్థిక సహాయం ప్రకటన
మృతుల కుటుంబాలకు రూ. 2 లక్షల ఎక్స్ గ్రేషియా: గాయపడినవారికి రూ. 50,000
ఆంఫన్ తుపాను బీభత్సం నేపథ్యంలో ప్రధాని శ్రీ నరేంద్ర మోదీ ఈ రోజు ఒడిశా సందర్శించి అక్కడి పరిస్థితిని స్వయంగా తెలుసుకున్నారు. ఈ పర్యటనలో ఆయన వెంట కేంద్ర మంత్రి శ్రీ ధర్మేంద్ర ప్రధాన్, సహాయ మంత్రులు శ్రీ బాబుల్ సుప్రియో, శ్రీ ప్రతాప్ చంద్ర సారంగి, కుమారి దేబశ్రీ చౌధురి ఉన్నారు. ఒడిశా గవర్నర్ శ్రీ గణేశ్ లాల్, ముఖ్యమంత్రి శ్రీ నవీన్ పట్నాయక్ కూడా వెంటరాగా ప్రధాని ఈ పర్యటనలో భద్రక్, బాలాసోర్ ప్రాంతాలను గగన తలం నుంచి చూసి తుపాను నష్టాన్ని అంచనావేశారు.
ఈ ఏరియల్ సర్వే అనంతరం ప్రధాని అధ్యక్షతన భువనేశ్వర్ లో జరిగిన సమీక్షా సమావేశంలో కేంద్ర. రాష్ట్ర ప్రభుత్వాలకు చెందిన సీనియర్ అధికారులు, బాధ్యులు పాల్గొన్నారు. అంతర్ మంత్రిత్వశాఖల కేంద్ర బృందం నష్టాన్ని అంచనా వేయాల్సి ఉండగా ఈలోపే ప్రధానమంత్రి ఒడిశా రాష్ట్రానికి రూ. 500 కోట్ల ఆర్థిక సహాయం ప్రకటించారు.
ఈ విపత్కర సమయంలో కేంద్ర ప్రభుత్వం రాష్ట్ర ప్రభుత్వంతో భుజం భుజం కలిపి పనిచేస్తుందని ప్రధానమంత్రి హామీ ఇచ్చారు. తుపాను వల్ల దెబ్బతిన్న ప్రాంతాల్లో మౌలిక వసతుల పునర్నిర్మాణానికి, యథాపూర్వ స్థితికి రావటానికి అవసరమైన అన్ని రకాల సాయమూ అందిస్తామని కూడా ప్రకటించారు.
(ఒడిశా ప్రజలకు ప్రధాని తన సంఘీభావం ప్రకటిస్తూ, ప్రాణాలు కోల్పోయినవారి కుటుంబాలకు ప్రగాఢ సానుభూతి తెలియజేశారు. తుపాను మృతుల కుటుంబాలకు రూ. 2 లక్షల చొప్పున ఎక్స్ గ్రేషియా, తీవ్రంగా గాయపడినవారికి రూ. 50,000 ఆర్థిక సహాయం ప్రకటించారు.
ప్రధాన మంత్రి కార్యాలయం
ప్రముఖస్టాక్ ఇన్ వెస్టర్ శ్రీ రాకేశ్ ఝున్ ఝున్ వాలా కన్నుమూత పట్ల సంతాపం తెలిపినప్రధాన మంత్రి
ప్రముఖ స్టాక్ ఇన్ వెస్టర్ శ్రీ రాకేశ్ ఝున్ ఝున్ వాలా కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో –
‘‘శ్రీ రాకేశ్ ఝున్ ఝున్ వాలా అజేయుడు. జీవం నిండిన టటువంటి, భలే గా మాట్లాడేటటువంటి మరియు అంతర్ దృష్టి కలిగిన అటువంటి ఆయన ఆర్థిక జగత్తు కు చెరిగిపోనటువంటి తోడ్పాటు ను అందించారు. భారతదేశం ప్రగతి విషయం లోనూ ఆయన ఎంతో ఉద్వేగం తో ఉండే వారు. ఆయన మరణం దు:ఖదాయకం. ఆయన కుటుంబాని కి మరియు ఆయన ను అభిమానించే వారికి కలిగిన శోకం లో నేను సైతం పాలుపంచుకొంటున్నాను. ఓమ్ శాంతి.’’ అని పేర్కొన్నారు.
|
ఆరోగ్య, కుటుంబ సంక్షేమ మంత్రిత్వ శాఖ
|
212.75 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.03 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 59,210
గత 24 గంటల్లో నమోదయిన కొత్త కేసులు 6,168
ప్రస్తుత రికవరీ రేటు 98.68%
వారపు పాజిటివిటీ రేటు 2.51%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 212.75 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.03 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,14,138
|
|
రెండో డోసు
|
|
1,01,06,891
|
|
ముందు జాగ్రత్త డోసు
|
|
67,69,496
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,34,707
|
|
రెండో డోసు
|
|
1,76,99,452
|
|
ముందు జాగ్రత్త డోసు
|
|
1,31,77,569
|
|
12-14 ఏళ్ల వారు
|
|
మొదటి డోసు
|
|
4,03,86,802
|
|
రెండో డోసు
|
|
3,03,28,731
|
|
15-18 ఏళ్ల వారు
|
|
మొదటి డోసు
|
|
6,17,03,154
|
|
రెండో డోసు
|
|
5,23,96,882
|
|
18-44 ఏళ్ల వారు
|
|
మొదటి డోసు
|
|
56,06,35,480
|
|
రెండో డోసు
|
|
51,32,78,369
|
|
ముందు జాగ్రత్త డోసు
|
|
6,44,58,188
|
|
45-59 ఏళ్ల వారు
|
|
మొదటి డోసు
|
|
20,39,12,478
|
|
రెండో డోసు
|
|
19,63,57,663
|
|
ముందు జాగ్రత్త డోసు
|
|
3,58,97,949
|
|
60 ఏళ్లు పైబడినవారు
|
|
మొదటి డోసు
|
|
12,75,87,700
|
|
రెండో డోసు
|
|
12,27,35,805
|
|
ముందు జాగ్రత్త డోసు
|
|
4,12,41,967
|
|
ముందు జాగ్రత్త డోసులు
|
|
16,15,45,169
|
|
మొత్తం డోసులు
|
|
2,12,75,23,421
దేశవ్యాప్త క్రియాశీల కేసుల సంఖ్య 59,210. మొత్తం పాజిటివ్ కేసుల్లో ఇది 0.13 శాతం.
భారతదేశ రికవరీ రేటు 98.68 శాతంగా ఉంది. గత 24 గంటల్లో 9,685 మంది రోగులు కోలుకున్నారు. దీంతో, కోలుకున్న రోగుల సంఖ్య  4,38,55,365 కి పెరిగింది.
గత 24 గంటల్లో 6,168 కొత్త కేసులు నమోదయ్యాయి.
గత 24 గంటల్లో మొత్తం 3,18,642 పరీక్షలు చేశారు. దేశవ్యాప్తంగా ఇప్పటివరకు 88.64 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.51 శాతంగా, రోజువారీ పాజిటివిటీ రేటు 1.94 శాతంగా నమోదయ్యాయి.
ప్రధాన మంత్రి కార్యాలయం
బ్రిక్స్ 14వ శిఖర సమ్మేళనం లో పాల్గొన్న ప్రధాన మంత్రి
అధ్యక్షుడు శ్రీ శీ జిన్ పింగ్ అధ్యక్షత న 2022వ సంవత్సరం జూన్ 23-24వ తేదీ లలో వర్చువల్ మాధ్యమం ద్వారా జరిగిన బ్రిక్స్ 14వ శిఖర సమ్మేళనం లో పాలుపంచుకొన్న భారతదేశం పక్షాని కి ప్రధాన మంత్రి శ్రీ నరేంద్ర మోదీ నాయకత్వం వహించారు. జూన్ 23వ తేదీ నాడు జరిగిన శిఖర సమ్మేళనం లో బ్రెజిల్ అధ్యక్షుడు శ్రీ జాయర్ బోల్సొనారో, రశ్యా అధ్యక్షుడు శ్రీ వ్లాదిమీర్ పుతిన్, దక్షిణ ఆఫ్రికా అధ్యక్షుడు శ్రీ సిరిల్ రామఫోసా లు కూడా పాల్గొన్నారు. జూన్ 24వ తేదీ న ప్రపంచ అభివృద్ధి అంశం పై ఒక ఉన్నత స్థాయి చర్చ కార్యక్రమాన్ని శిఖర సమ్మేళనం తాలూకు బ్రిక్స్ యేతర దేశాల తో నిర్వహించడం జరిగింది.
జూన్ 23వ తేదీ నాడు, నేత లు ఉగ్రవాదం, వ్యాపారం, ఆరోగ్యం, సంప్రదాయిక చికిత్స, పర్యావరణం, విజ్ఞానశాస్త్రం, సాంకేతిక విజ్ఞానం మరియు నూతన ఆవిష్కరణ, వ్యవసాయం, సాంకేతిక విద్య, వృత్తి విద్య ఇంకా శిక్షణ ల రంగాల తో పాటు ప్రపంచ సందర్భం కలిగివున్న ప్రముఖ అంశాలు సహా బహుపక్షీయ వ్యవస్థ లో మెరుగుదల, కోవిడ్ -19 మహమ్మారి, ప్రపంచ ఆర్థిక రికవరీ ల వంటి విషయాలపై చర్చలు జరిపారు. బ్రిక్స్ గుర్తింపు ను బలపరచడం మరియు బ్రిక్స్ దస్తావేజులు, బ్రిక్స్ రైల్ వే అనుసంధాన సంబంధి నెట్ వర్క్ కోసం ఆన్ లైన్ డాటా బేస్ ను ఏర్పాటు చేయడం, ఇంకా ఎమ్ఎస్ఎమ్ఇ ల మధ్య సహకారాన్ని బలోపేతం చేయాలని ప్రధాన మంత్రి పిలుపునిచ్చారు. భారతదేశం బ్రిక్స్ దేశాల లో స్టార్ట్అప్ ల మధ్య సంబంధాల ను పటిష్టపరచడం కోసం ఈ సంవత్సరం లో బ్రిక్స్ స్టార్ట్అప్ కార్యక్రమాన్ని నిర్వహించనుంది. బ్రిక్స్ సభ్యత్వ దేశాల రూపం లో మనం ఒకరి భద్రతపరమైన ఆందోళనల ను మరొకరు అర్థం చేసుకోవాలి, ఉగ్రవాదుల ను గుర్తించడం లో పరస్పరం సమర్థన ను అందజేసుకోవాలి, అంతే కాకుండా ఈ సున్నితమైన అంశానికి రాజకీయాల రంగు ను పులమకూడదు అని కూడా ప్రధాన మంత్రి అన్నారు. శిఖర సమ్మేళనం ముగింపు లో, ‘బీజింగ్ ప్రకటన’ కు బ్రిక్స్ నేత లు అంగీకారం తెలియజేశారు.
జూన్ 24వ తేదీ నాడు, ఆఫ్రికా, మధ్య ఆసియా, ఆగ్నేయ ఆసియా మరియు పసిఫిక్ నుంచి కరిబియన్ వరకు ఇంకా భారతదేశం యొక్క అభివృద్ధి భాగస్వామ్యం తో పాటు గా ఒక స్వేచ్ఛాయుక్తమైనటువంటి, తెరచి ఉంచినటువంటి, అన్ని వర్గాల ను కలుపుకొనిపోయేటటువంటి మరియు నియమాలపై ఆధారపడి ఉండేటటువంటి సముద్ర రంగం పై భారతదేశం యొక్క శ్రద్ధ, హిందూ మహాసముద్రం మొదలుకొని పసిఫిక్ మహాసముద్రం వరకు అన్ని దేశాల సార్వభౌమత్వాని కి, ఇంకా ప్రాదేశిక సమగ్రత కు గౌరవం తో పాటు ఆసియా లోని పెద్ద భాగాల రూపం లో బహుపక్షీయ వ్యవస్థ లో సంస్కరణ మరియు ప్రపంచ నిర్ణయాల ను తీసుకోవడం లో సంపూర్ణ ఆఫ్రికా ఇంకా లాటిన్ అమెరికా ల ఆలోచనల శూన్యతల ను గురించి ప్రస్తావించారు. ప్రధాన మంత్రి సర్క్యులర్ ఇకానమీ యొక్క ప్రాముఖ్యం గురించి కూడా నొక్కిచెప్పారు. ఈ కార్యక్రమం లో పాలుపంచుకొంటున్న దేశాల పౌరుల ను లైఫ్ స్టైల్ ఫార్ ఇన్ వైరన్ మెంట్  ప్రచార ఉద్యమం లో చేరండంలూ ఆహ్వానించారు. ఇందులో పాల్గొన్న అతిథి దేశాల లో అల్జీరియా, అర్జెంటీనా, ఇండోనేశియా, ఇరాన్, కజాకిస్తాన్, మలేశియా, సెనెగల్, థాయిలాండ్ మరియు ఉజ్ బెకిస్తాన్ లు ఉన్నాయి.
అంతక్రితం, జూన్ 22వ తేదీ న జరిగిన బ్రిక్స్ బిజినెస్ ఫోరమ్ ప్రారంభిక కార్యక్రమం లో ప్రధానోపన్యాసాన్ని ఇచ్చిన ప్రధాన మంత్రి కోవిడ్-19 మహమ్మారి కాలం లో సైతం బ్రిక్స్ బిజినెస్ కౌన్సిల్ తో పాటు బ్రిక్స్ విమెన్ బిజినెస్ అలయన్స్ లు వాటి కార్యాల ను కొనసాగించినందుకు గాను ఆయా సంఘాల ను ప్రధాన మంత్రి శ్రీ నరేంద్ర మోదీ ప్రశంసించారు. సామాజిక సవాళ్ల తో పాటు ఆర్థిక సవాళ్లు, స్టార్ట్అప్ స్ మరియు ఎమ్ఎస్ఎమ్ఇ స్ కోసం సాంకేతిక విజ్ఞాన ఆధారిత పరిష్కార మార్గాల రంగం లో సైతం మరింత సహకారాన్ని అందించవలసిందంటూ బ్రిక్స్ వ్యాపార సముదాయానికి ప్రధాన మంత్రి సూచన ను చేశారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19ను సత్వరం, కచ్చితంగా నిర్ధారించే కిట్ను అభివృద్ధిచేసే పరిజ్ఞానానం లైసెన్సింగ్కు సంబంధించి సిఎస్ఐఆర్- ఐజిఐబి, టాటా సన్స్ మధ్య ఒప్పందంపై సంతకాలు.
తక్కువ ధరలో అందుబాటు, సులభంగా ఉపయోగించగలగడం, ఖరీదైన క్యూ-పిసిఆర్ మెషిన్ పై ఆధారపడనవసరం లేకపోవడం దీనికున్న సానుకూలతలు
సిఎస్ఐఆర్ కి చెందిన పరిశోధన శాల అయిన ఇన్స్టిట్యూట్ ఆఫ్ జెనోమిక్స్, ఇంటిగ్రేటివ్ బయాలజీ, టాటాసన్స్ సంస్థలు సత్వరం కోవిడ్ -19 వ్యాధి నిర్ధారణకు ఎఫ్.ఎన్ సిఎ ఎస్ -9 ఎడిటర్ అనుసంధానిత యూనిఫామ్ డిటెక్షన్ అస్సే 9 పరిజ్జాన లైసెన్సింగ్ కు సంబంధించి ఒక అవగాహన ఒప్పందం కుదుర్చుకున్నాయి.
మే చివరి నాటికి అందుబాటులోకి తీసుకురాగల కోవిడ్ -19 పరీక్ష కిట్ కోసం తమ అనుభవం స్థాయిని పరిజ్ఞాన బదిలీ వంటివి ఈ లైసెన్స్ లో ఇమిడి ఉన్నాయి. పూర్తిగా దేశీయ పరిజ్ఞానంతో కోవిడ్ -19 కోసం రూపుదిద్దుకుంటున్న ఎఫ్.ఇ.ఎల్.యు.డి.ఎ పెద్ద ఎత్తున ప్రజలకు పరీక్షలు నిర్వహించడానికి ఉపయోగపడుతుంది. పైగా తక్కువ ఖర్చులో అందుబాటులో ఉంటుంది. అలాగే అత్యంత ఖర్చుతో కూడిన క్యు-పిసిఆర్ యంత్రాలపై ఆధారపడాల్సిన అవసరం ఉండదు. సి.ఎస్.ఐ.ఆర్, ఐజిఐబి, టాటాసన్స్ కలసి కట్టుగా ఇక దీనిని వీలైనంత త్వరగా పెద్దఎత్తున వినియోగంలోకి తెచ్చేందుకు కృషిచేస్తాయి.
ఈ ఒప్పందంపై వ్యాఖ్యానిస్తూ టాటాసన్స్కు చెందిన ఇన్ఫ్రాస్ట్రక్చ్, డిఫెన్స్, ఎయిరోస్పేస్, అధ్యక్షుడు, శ్రీ బాన్మాలి అగర్వాల్ , మాట్లాడుతూ, ఇన్స్టిట్యూట్ ఆఫ్ జెనోమిక్స్, సిఎస్ ఐఆర్ కు చెందిన ఇన్స్టిట్యూట్ ఆఫ్ బయాలజీ  తో భాగస్వామ్యానికి తమకు అనందంగా ఉందని, కోవిడ్ -19 ను గుర్తించేందుకు, క్లస్టర్డ్ రెగ్యులర్లీ ఇంటర్ స్పేస్డ్షార్ట్ పాలిన్డ్రోమిక్ రిపీట్స్  ఆధారిత టెక్నాలజీ అభివృద్ధి , వాణిజ్యపరంగా వాటిని ముందుకుతీసుకుపోవడానికి ఇదివీలు కల్పిస్తుందని. అని అన్నారు.
ఈ వినూత్న సిఆర్ ఐ ఎస్పిఆర్, ఫెలూదా టెసట్ అత్యంత అధునాతన సిఆర్ ఐ ఎస్పిఆర్ సాంకేతిక పరిజ్ఞానాన్ని నోవెల్ కరోనా వైరస్ జెనోమిక్ పరిణామం తెలుసుకోవడానికి వీలు కలిగిస్తుంది. ఈ పరీక్షలు నిర్వహించడం సులభంగా ఉండనున్నాయి. తక్కువ వ్యవధిలో వైద్య సిబ్బంది దీనిని ఉపయోగించడానికి వీలు కలిగిస్తుంది.
డిజి-సిఎస్ఐఆర్, డాక్టర్ సుధాకర్ మండే దీనిపై వ్యాఖ్యానిస్తూ, సిఎస్ఐఆర్ల్యాబ్లు అంటే సిఎస్ ఐఆర్-ఐజిఐబి లు ఈ రంగంలో అధునాతన సాంకేతిక పరిజ్ఞానంతో ,లోతైన శాస్త్రవిజ్ఞానంతో పనిచేస్తున్నాయన్నారు. టాటా గ్రూప్ దీనిలో భాగస్వాములుకావడానికి ముందుకు రావడం ఆనందంగా ఉందన్నారు. ఈ భాగస్వామ్యం కోవిడ్ -19ని ఎదుర్కోవడంలో మరోమలుపుగా ఉండిపోతుంది అని ఆయన అన్నారు.
డాక్టర్ అనురాగ్ అగర్వాల్, డైరక్టర్ ఐజిఐబి, సిఎస్ఐఆర్-ఐజిఐబి లో ఊపిరిపోసుకుని అభివృద్ధి అయిన సాంకేతిక పరిజ్ఞానం కోవిడ్ -19 ను ప్రత్యేకంగా గుర్తించడానికి ఉపయోగపడనున్నదన్నారు సిఆర్ైఎస్పిఆర్ బయాలజీ, పేపర్స్ట్రిప్ కెమిస్ట్రీలు వైరల్ ఇన్ఫెక్షన్ను శాంపిల్లో గుర్తించడానికి దోహదపడనున్నాయని చెప్పారు.
యువజన వ్యవహారాలు, క్రీడల మంత్రిత్వ శాఖ
ఆర్చర్ కపిల్కు కరోనా పాజిటివ్
- ప్రస్తుతానికి వెలుగులోకి రాని లక్షణాలు
పూణేలోని ఆర్మీ స్పోర్ట్స్ ఇన్స్టిట్యూట్లో జరుగుతున్న నేషనల్ ఆర్చరీ క్యాంప్లో పాలుపంచుకుంటున్న కపిల్కు కరోనా వైరస్ సోకింది. ఇక్కడ జరిపిన కరోనా పరీక్షలలో ఆయనకు వైరస్ సోకినట్టుగా నిర్ధారణ అయింది. ప్రస్తుతానికి కపిల్కు తీవ్రవైన లక్షణాలు లేవు. కపిల్ణ వైద్య బృందం పర్యవేక్షిస్తున్నారు. కపిల్ 18 రోజుల సెలవులో ఉన్నారు. శాయి అమలులోకి తెచ్చిన ప్రామాణిక ఎస్ఓపీ
ప్రకారం ఆయన తిరిగి శిబిరంలో చేరిన తరువాత పరీక్షించారు. ఈ సమయంలో కపిల్కు కరోనా నిర్ధారణయింది. ప్రస్తుతం ఆయన క్వారంటైయిన్లో ఉన్నారు. ఈ సమయంలో ఆయన శిబిరంలోని ఇతరులతో కాంటాక్ట్లోకి రాలేదు.
వ్యవసాయ మంత్రిత్వ శాఖ
దేశవ్యాప్తంగా రాష్ట్రాల్లో వ్యవసాయ చట్టాల్ని స్వాగతించారుః నరేంద్ర సింగ్ తోమర్
- ఉత్తర ప్రదేశ్కు చెందిన భారతీయ కిసాన్ యూనియన్  వ్యవసాయ చట్టాలకు మద్దతునిస్తోంది
- నిజమైన వ్యవసాయ సంఘాలతో చర్చలను కొనసాగించడానికి ప్రభుత్వం సిద్ధంగా ఉంది
ఉత్తర ప్రదేశ్కు చెందిన భారతీయ కిసాన్ యూనియన్  సభ్యులు ఈ రోజు కృషిభవన్లో కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ను కలిశారు. ఈ సందర్భంగా యూనియన్ నాయకులు వ్యవసాయ చట్టాలను స్వాగతించారు. ఈ చట్టాలు రైతులకు ప్రయోజనకరంగా ఉంటాయని వెల్లడించారు. వ్యవసాయ చట్టాలు మరియు కనీస మద్దతు ధరకు  సంబంధించిన సూచనలతో వారు మంత్రికి ఒక మెమోరాండం సమర్పించారు.
వ్యవసాయ చట్టాలకు మద్దతుగా ముందుకు వచ్చినందుకు కేంద్ర నాయకులకు వ్యవసాయ మంత్రి శ్రీ నరేంద్ర సింగ్ తోమర్ కృతజ్ఞతలు తెలిపారు. మన దేశ వ్యాప్తంగా వివిధ రాష్ట్రాలు కొత్త వ్యవసాయ చట్టాలను స్వాగతించామని మంత్రి వివరించారు. నిజమైన వ్యవసాయ సంఘాలతో చర్చలను కొనసాగించడానికి.. ప్రభుత్వం సుముఖంగా ఉందని బహిరంగ మనస్సుతో పరిష్కారం కోసం సిద్ధంగా ఉందని ఆయన వివరించారు. ఎంఎస్పీ పరిపాలనాపరమైన నిర్ణయమని.. ఇది అలాగే కొనసాగుతుందని చెప్పారు. సాగు సంబంధించి వివాదం వస్తే రైతులకు సివిల్ కోర్టులకు వెళ్లే అవకాశం కల్పించాలని భారతీయు కిసాన్ యూనియన్  నాయకులు సూచించారు. చిన్నచిన్న పట్టణాలు మరియు గ్రామాల్లోని రైతుల హక్కులను పరిరక్షించడానికి మండి అధిపతికి ఉన్నంత ప్రాముఖ్యతను పంచాయతీ అధిపతికీ ఇవ్వాలని సూచించారు. నిత్యవసర సరుకుల చట్టం విషయంలో, నిల్వ చేయడం మరియు బ్లాక్ మార్కెటింగ్ను నిరోధించాలని వారు సూచించారు. సాగు నీటికి వినియోగించే విద్యుత్ ఛార్జీలను తగ్గించాలని, ఉత్తర ప్రదేశ్ రాష్ట్రంలో ఎక్కువ గంటలు విద్యుత్ అందుబాటులో ఉండాలే చర్యలను చేపట్టాలని కేంద్ర నాయకులు సూచించారు. పంట ఉత్పత్తులను అమ్మడంలో రైతులకు ఎలాంటి ఇబ్బందులు తలెత్తకుండా ఉండటానికి గాను ఆయా పంటల ప్రమాణాలను సేకరణ కేంద్రాల్లో నిర్ణయించాలని వారు ప్రతిపాదించారు.
కార్మిక, ఉపాధికల్పన మంత్రిత్వ శాఖ
ఉమంగ్ యాప్ ద్వారా మెరుగైన రీతిలో ఉద్యోగుల భవిష్యనిధి సంస్థ  సేవలు
2019 ఆగస్టు నుంచి ఈ యాప్ కు 47.3కోట్ల హిట్లు రాగా వాటిలో 88% లేక 41.6కోట్ల హిట్లు ఈ పి ఎఫ్ ఓ సేవలకు సంబంధించినవి
నవతరం పాలనకు సంబంధించిన ఏకీకృత సేవల మొబైల్ యాప్  భవిష్య నిధి చందాదారుల నుంచి విస్తృత ఆదరణ పొందింది. కోవిడ్ -19 విశ్వ మహమ్మారి విజృంభణ తరువాత ఈ పి ఎఫ్ సభ్యులు ఇల్లు కదలకుండా ఎలాంటి అవాంతరాలు లేకుండా భవిష్యనిధి సంస్థ సేవలను పొందగలుగుతున్నారు. ఉమంగ్ యాప్ ద్వారా ఇదివరకు అందుబాటులో ఉన్న 16 సేవలకు తోడుగా ఇప్పడు ఈ పి ఎఫ్ ఓ మరో కొత్త సేవను ప్రారంభించింది. ఇప్పుడు ఈ పి ఎస్ సభ్యులు ఉద్యోగుల పెన్షన్ స్కీము, 1995 కింద తమ స్కీము సర్టిఫికెట్ కోసం ఆన్ లైన్ లో దరఖాస్తు చేయవచ్చు.
ఈ పి ఎఫ్ ఖాతాలో జమ అయిన మొత్తాన్ని విత్ డ్రా చేసుకొని పదవీ విరమణ వయసు వచ్చిన తరువాత పెన్షన్ ప్రయోజనాలు పొందదలచిన సభ్యులు భవిష్య నిధి సంస్థలో తమ సభ్యత్వాన్ని కొనసాగించదలచినట్లయితే వారికి స్కీము సర్టిఫికెట్ ఇస్తారు. ఉద్యోగుల పెన్షన్ స్కీము, 1995 ప్రకారం స్కీములో ఒక సభ్యుని సంచిత సభ్యత్వం కనీసం 10 సంవత్సరాలు ఉన్నట్లయితే సభ్యునికి పెన్షన్ పొందేందుకు అర్హత వస్తుంది. ఒక ఉద్యోగం మాని మరొక ఉద్యోగంలో చేరినప్పుడు ఇంతకు ముందు ఉద్యోగంలో ద్వారా పొందిన పెన్షన్ సర్వీసును కొత్త ఉద్యోగం ద్వారా పొందిన పెన్షన్ సర్వీసుకు కలిపేందుకు స్కీము సర్టిఫికెట్ నిశ్చయం చేస్తుంది. తద్వారా పెన్షన్ ప్రయోజనాల మొత్తం పెరుగుతుంది. అంతేకాక పింఛను పొందటానికి అర్హుడైన సభ్యుని అకాల మరణం సంభవించినట్లయితే అతని కుటుంబ సభ్యులు కుటుంబ పింఛను పొందటానికి స్కీము సర్టిఫికెట్ ఉపయోగపడుతుంది.
ఉమాంగ్ యాప్ ద్వారా స్కీము సర్టిఫికెట్ కోసం దరఖాస్తు చేయడంలో ఉన్న సౌలభ్యం వల్ల సభ్యులు కోవిడ్ -19 మహమ్మారి కాలంలో ఎలాంటి ఇబ్బందులు లేకుండా దరఖాస్తు చేయవచ్చు. అంతేకాక అనవసర కాగితం ఖర్చు ఉండదు. ఈ సౌకర్యం వల్ల 5.89 కోట్ల మంది భవిష్య నిధి సంస్థ సభ్యులకు ప్రయోజనం కలుగుతుంది. ఉమాంగ్ యాప్ సేవలు పొందడానికి సార్వత్రిక ఖాతా సంఖ్య మరియు ఈ పి ఎఫ్ ఓలో నమోదైన మొబైల్ నెంబరు అవసరం.
అత్యంత అధునాతన సాంకేతిక పరిజ్ఞానాన్ని సభ్యుల ముంగిట్లోకి చేర్చి విజయం సాధించిన ఈ పి ఎఫ్ ఓ ఉమంగ్ యాప్ ద్వారా సేవలు అందించడంలో అగ్రగామి సంస్థగా విశేష ప్రజాదరణ పొందింది. ఈ యాప్ కు 2019 ఆగస్టు నుంచి మొత్తం 47.3కోట్ల హిట్లు రాగా వాటిలో 41.6 కోట్ల లేక 88% హిట్లు ఈ పి ఎఫ్ ఓ సేవలకు సంబంధించినవి ఇండియాలో మొబైల్ ఫోన్ల ద్వారా డిజిటల్ కనెక్టివిటీ బాగా వృద్ధిచెందింది. మారుమూల ప్రాంతాల్లో ఉండే సభ్యులు కూడా అంకాత్మక మాధ్యమం ద్వారా సమాచారాన్ని పొందడానికి వీలుగా ఈ పి ఎఫ్ ఓ సంస్థ ఉమంగ్ సౌకర్యాన్ని ఉపయోగించుకొని అధికాధికంగా సేవలను అందుబాటులోకి తెస్తోంది.
"ఉమంగ్ గురించి"
దేశంలో వేగవంతమైన చురుకైన పాలన అందించడానికి ఉమంగ్  ను కేంద్ర ప్రభుత్వ ఎలెక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖ  మరియు జాతీయ ఈ-గవర్నెన్స్ డివిజన్  అభివృద్ధి చేశాయి.
భారత పౌరులు దేశవ్యాప్తంగా ఎక్కడి నుంచయినా కేంద్ర ప్రభుత్వం నుంచి స్థానిక సంస్థల వరకు మరియు పౌర కేంద్రక ఈ - గవర్నెన్స్ సేవలను పొందడానికి వలసిన వేదికను ఉమంగ్ సమకూరుస్తుంది.
రైల్వే మంత్రిత్వ శాఖ
రానున్న 24 గంటల్లో 140 మెట్రిక్ టన్నుల ద్రవ ఆక్సిజన్ను సరఫరా చేయనున్న భారతీయ రైల్వే
- రాత్రికి ఢిల్లీకి చేరుకోనున్న 70 మెట్రిక్ టన్నుల లిక్విడ్ మెడికల్ ఆక్సిజన్ను మోస్తున్న ఆక్సిజన్ ఎక్స్ప్రెస్ రైలు
- ప్రాణ వాయువు రవాణాకు వీలుగా బహుళ మార్గాలను ర్యాంప్లు & రేక్లను సిద్ధం చేసిన భారతీయ రైల్వే
కోవిడ్ నేపథ్యంలో దేశ ప్రజలకు సహాయాన్ని అందించేందుకు గాను భారతీయ రైల్వే సంస్థ
యుద్ధప్రాతిపదికన చర్యలను చేపడుతోంది. ఇందులో భాగంగా భారతీయ రైల్వే సంస్థ వచ్చే 24 గంటల్లో 140 మెట్రిక్ టన్నుల ద్రవ ఆక్సిజన్ను సరఫరా చేయనుంది. ప్రస్తుతం, 9 ట్యాంకర్లు ఇప్పటికే రవాణాలో ఉన్నాయి, వీటిలో 5 ఈ రాత్రికి లక్నోకు చేరుకుంటాయి. బోకారో నుండి ఇప్పటికే ప్రారంభమైన మరో 4 ఎల్ఎమ్ఓ కంటైనర్లు.. రేపు ఉదయం లక్నోకు చేరుకుంటాయి.
ఇప్పటివరకు, ఆక్సిజన్ ఎక్స్ప్రెస్ రైళ్లు ముంబై నుండి వైజాగ్ మధ్య నాగ్పూర్ మీదుగా నాసిక్ మరియు లక్నో నుండి బోకారో అక్కడి నుండి తిరిగి వస్తూ సేవలందిస్తున్నాయి. ఇప్పటి వరకు దాదాపు 150 టన్నుల ద్రవ ఆక్సిజన్ కలిగిన దాదాపు 10 కంటైనర్లను రైలు మార్గంలో రవాణా చేశారు. ప్రస్తుతం 9 ట్యాంకర్లు ఇప్పటికే ప్రయాణంలో ఉన్నాయి. వీటిలో 5 ఈ రాత్రికి లక్నోకు చేరుకుంటాయి. బోకారో నుండి ఇప్పటికే ప్రారంభమైన మిగిలిన 4 ఎల్ఎమ్ఓ కంటైనర్లు ఈ ఉదయనానికి లక్నోకు చేరుకుంటాయి. 4 ట్యాంకర్లతో కూడిన  ఒక ఆక్సిజన్ ఎక్స్ప్రెస్ రైలు.. ఈ రాత్రి ఛత్తీస్గఢ్లోని రాయ్గడ్ నుండి ఢిల్లీకి బయలుదేరుతుంది. మరోవైపు రోడ్ ట్యాంకర్లను పొందాలని భారత రైల్వే ఢిల్లీ ప్రభుత్వాన్ని కోరింది. దుర్గాపూర్ నుండి ఢిల్లీ వరకు కంటైనర్ వ్యాగన్లపై ఆక్సిజన్ కంటైనర్లను తరలించడానికి భారత రైల్వే కూడా సిద్ధంగా ఉంది.
కింది మార్గాల్లో ఆక్సిజన్ను తీసుకెళ్లడానికి భారత రైల్వే పూర్తిగా సన్నద్ధమైంది:
మహారాష్ట్రకు ఎక్కువ లిక్విడ్ మెడికల్ ఆక్సిజన్ పంపిణీ చేసేందుకు గాను భారతీయ రైల్వే జామ్నగర్ నుండి ముంబయికి, నాగ్పూర్ / పుణె నగరాలకు విశాఖపట్టణం / అంగుల్ నుండి ఆక్సిజన్ రవాణా చేయడానికి ప్రణాళిక సిద్ధం చేసింది. తెలంగాణకు లిక్విడ్ మెడికల్ ఆక్సిజన్ను అందించడానికి భారత రైల్వే అంగూల్ నుండి సికింద్రాబాద్ వెళ్లే మార్గాన్ని కూడా రూపొందించి సిద్ధం చేసింది. ఆంధ్రప్రదేశ్ రాష్ట్రం కోసం, ఖాళీగా వస్తున్న రైళ్ల ద్వారా అంగుల్ నుండి విజయవాడకు లిక్విడ్ మెడికల్ ఆక్సిజన్ను రవాణా చేయాలని భారత రైల్వే యోచిస్తోంది. మధ్యప్రదేశ్ కోసం లిక్విడ్ మెడికల్ ఆక్సిజన్ రవాణాకు భారత రైల్వే జంషెడ్పూర్ నుండి జబల్పూర్ వెళ్లే మార్గాన్ని మ్యాప్ చేసింది. లిక్విడ్ ఆక్సిజన్ రవాణా క్రయోజెనిక్ కార్గోగా ఉండటం వలన గరిష్ట వేగం, గరిష్ట త్వరణం, క్షీణత, ద్రవ ఆక్సిజన్ ట్యాంకర్ల లభ్యత, ర్యాంప్లను లోడ్ చేయడం వంటి లోడింగ్ పరిమితులు వంటి అనేక అంశాలను పరిగణనలోకి తీసుకొని రవాణా చర్యలు చేపట్టాల్సి వస్తోంది. మ్యాపింగ్ మార్గం వెంట లభించే గరిష్ట అనుమతుల్ని కూడా  భారతీయ రైల్వే పరిగణనలోకి తీసుకొని పనిచేస్తోంది.
ప్రధాన మంత్రి కార్యాలయం
ప్రముఖ గాయని లత మంగేశ్ కర్ గారి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
ప్రముఖ గాయని లత మంగేశ్ కర్ గారి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు. లత మంగేశ్ కర్ గారి కుటుంబం తో ప్రధాన మంత్రి మాట్లాడి, తన సంతాపాన్ని తెలియజేశారు. రాబోయే తరాల వారు ఆవిడ ను భారతదేశ సంస్కృతి లో ఒక ప్రసిద్ధురాలు గా స్మరించుకొంటారు; ఆవిడ స్వర మాధుర్యం ప్రజల ను మైమరపించడం లో సాటి లేనటువంటి సామర్థ్యాన్ని సంతరించుకొంది అని కూడా ప్రధాన మంత్రి అన్నారు.
ప్రధాన మంత్రి అనేక ట్వీట్ లలో -
"మాటల లో చెప్పలేనంతటి మానసిక వ్యథ కు లోనవుతున్నాను. దయ, సంరక్షణ లు మూర్తీభవించినటువంటి లత అక్కయ్య మనను వదలిపెట్టి వెళ్లిపోయారు. ఆమె లేని లోటు మన దేశ ప్రజల కు తీర్చలేనిది. రాబోయే తరాల వారు ఆవిడ ను భారతదేశ సంస్కృతి లో ఒక ప్రసిద్ధురాలు గా స్మరించుకొంటారు; ఆవిడ స్వర మాధుర్యం ప్రజల ను మైమరపించడం లో సాటి లేనటువంటి సామర్థ్యాన్ని సంతరించుకొంది.’’
‘‘లత అక్కయ్య పాడిన పాటలు విభిన్నమైనటువంటి భావోద్వేగాల కు అద్దం పట్టాయి. భారతదేశ చలనచిత్ర జగత్తు లో చోటు చేసుకొన్న మార్పుల ను దశాబ్దాల తరబడి ఆవిడ సన్నిహితం గా గమనించారు. చలనచిత్రాల కు అవతల, ఆమె భారతదేశం యొక్క వృద్ధి ని గురించి ఎల్లప్పుడూ ఉద్వేగాన్ని వ్యక్తపరుస్తూ వచ్చారు. ఒక బలమైన భారతదేశాన్ని, ఒక ప్రగతిశీల భారతదేశాన్ని చూడాలి అని ఆమె సదా కోరుకొన్నారు.’’
‘‘లత దీదీ వద్ద నుంచి అపారమైన వాత్సల్యాన్ని నేను అందుకొంటూ రావడం అనేది నాకు లభించినటువంటి గౌరవం అని నేను తలుస్తాను. ఆమె తో నేను జరిపిన మాటామంతీ మరపురానివి. లత అక్కయ్య కన్నుమూత సందర్భం లో నా తోటి భారతీయులతో పాటు నేను సైతం బాధ పడుతున్నాను. ఆమె కుటుంబం తో నేను మాట్లాడాను, నా సంతాపాన్ని వారికి తెలియజేశాను. ఓమ్ శాంతి.’’ అని పేర్కొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
2022 సెప్టెంబర్ 25 వరకు మరియు చందాదారులు/ కస్టమర్ ల వివరాల ధ్రువీకరణ భావనల కొరకు సైబర్ సెక్యూరిటీ డైరెక్షన్ ల అమలు కొరకు సిఈఆర్ టి-ఇన్ గడువు పొడగింపు
ఇది 28.04.2022 నాటి సైబర్ సెక్యూరిటీ ఆదేశాల అమలుకు అవసరమైన సామర్థ్యాన్ని పెంపొందించుకోవడానికి MSMEలను అనుమతిస్తుంది.
డేటా సెంటర్లు, VPS ప్రొవైడర్ లు, క్లౌడ్ సర్వీస్ ప్రొవైడర్ లు మరియు VPN సర్వీస్ ప్రొవైడర్ లకు కూడా సబ్ స్క్రైబర్ లు/కస్టమర్ ల వివరాల యొక్క ధ్రువీకరణ భావనలకు సంబంధించిన మెకానిజమ్ లను అమలు చేయడానికి అదనపు సమయం ఇవ్వబడుతుంది
ఐటి చట్టం, 2000 యొక్క సెక్షన్ 70 బి యొక్క నిబంధనల ప్రకారం దేశంలో సైబర్ సెక్యూరిటీ రంగంలో వివిధ విధులను నిర్వహించడానికి ఇండియన్ కంప్యూటర్ ఎమర్జెన్సీ రెస్పాన్స్ టీమ్  జాతీయ ఏజెన్సీగా పనిచేస్తుంది. సిఇఆర్టి-ఇన్ నిరంతరం సైబర్ బెదిరింపులను విశ్లేషిస్తుంది మరియు సైబర్ ఘటనలను ట్రాక్ చేసి, దానికి నివేదిస్తుంది. 2022, ఏప్రిల్ 28న దేశంలో ఓపెన్, సేఫ్ & ట్రస్టెడ్ మరియు జవాబుదారీ ఇంటర్నెట్ ను ప్రోత్సహించడానికి ఇన్ఫర్మేషన్ టెక్నాలజీ యాక్ట్ యొక్క 70 బికు ఇచ్చిన అధికారాలను ఉపయోగించి సమాచార భద్రతా విధానాలకు సంబంధించిన ఆదేశాలను సిఇఆర్ టి-ఇన్ జారీ చేసింది.
తదనంతరం, సిఇఆర్టి-ఇన్ ద్వారా అందుకోబడ్డ సాధారణ ప్రశ్నలకు ప్రతిస్పందనగా, ఎలక్ట్రానిక్స్ & ఇన్ఫర్మేషన్ టెక్నాలజీ & స్కిల్ డెవలప్ మెంట్ అండ్ ఎంటర్ ప్రెన్యూర్ షిప్ సహాయ మంత్రి శ్రీ రాజీవ్ చంద్రశేఖర్ ద్వారా 2022, మే 18న వివిధ భాగస్వాములను మరింత మెరుగ్గా అర్థం చేసుకోవడానికి తరచుగా అడిగే ప్రశ్నల  పత్రం కూడా విడుదల చేయబడింది. అదేవిధంగా దేశంలో ఓపెన్, సురక్షితమైన, విశ్వసనీయమైన మరియు జవాబుదారీ ఇంటర్నెట్ గురించి బాగా వివరించవచ్చు.
సూక్ష్మ, చిన్న మరియు మధ్యతరహా సంస్థలకు  సంబంధించి 2022 ఏప్రిల్ 28 న ఈ సైబర్ సెక్యూరిటీ డైరెక్షన్ల అమలు కోసం కాలపరిమితిని పొడిగించాలని MeitY మరియు CERT-In అభ్యర్థనలను స్వీకరిస్తున్నాయి. ఇంకా, డేటా సెంటర్లు, వర్చువల్ ప్రైవేట్ సర్వర్  ప్రొవైడర్లు, క్లౌడ్ సర్వీస్ ప్రొవైడర్లు మరియు వర్చువల్ ప్రైవేట్ నెట్వర్క్ సర్వీస్  ప్రొవైడర్ల ద్వారా చందాదారులు / వినియోగదారుల ధృవీకరణ కోసం యంత్రాంగాన్ని అమలు చేయడానికి అదనపు సమయం కోరబడింది.
సైబర్ సెక్యూరిటీ డైరెక్షన్స్ అమలుకు అవసరమైన సామర్థ్యాన్ని పెంపొందించుకోవడానికి వీలుగా సూక్ష్మ, చిన్న, మధ్యతరహా పరిశ్రమలకు  2022 సెప్టెంబర్ 25 వరకు పొడిగించాలని సీఈఆర్టీ-ఇన్ నిర్ణయించింది. అదనంగా, డేటా సెంటర్లు, వర్చువల్ ప్రైవేట్ సర్వర్  ప్రొవైడర్లు, క్లౌడ్ సర్వీస్ ప్రొవైడర్లు మరియు వర్చువల్ ప్రైవేట్ నెట్వర్క్ సర్వీస్  ప్రొవైడర్లు కూడా చందాదారులు / వినియోగదారుల వివరాల యొక్క ధ్రువీకరణ అంశాలకు సంబంధించిన యంత్రాంగాలను అమలు చేయడానికి 25 సెప్టెంబర్, 2022 వరకు అదనపు సమయాన్ని అందిస్తారు. ఈ మేరకు ఆర్డర్ https://www.cert-in.org.in/Directions70B.jsp
సిఇఆర్ టి-ఇన్ ఇటీవల స్వీకరించిన నిర్దిష్ట ప్రశ్నలను పరిష్కరించే అదనపు FAQల సెట్ కూడా https://www.cert-in.org.in/Directions70B.jsp లో ప్రచురించబడుతోంది.